Diari Oficial de la Generalitat Valenciana


Sumari del DOGV 5201, del 17-02-2006 (2006/1495)

CONVOCATÒRIA 11/2006, de 2 de febrer de 2006, de la Direcció General d'Administració Autonòmica, per la qual s'anuncien, per a la seua provisió pel sistema de lliure designació, dos lloc de treball de naturalesa funcionarial, grup C/D, sector administració general, a la Conselleria de Sanitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5201

Data del DOGV
:   17-02-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/1495


Data del document
:   02-02-2006

Organisme emissor
:   Conselleria de Justícia, Interior i Administracions Públiques

Tipus de document
:   Convocatòria

Descriptors 

:   * administració regional
    * professió administrativa
    * concurs administratiu

CONVOCATÒRIA 11/2006, de 2 de febrer de 2006, de la Direcció General d'Administració Autonòmica, per la qual s'anuncien, per a la seua provisió pel sistema de lliure designació, dos lloc de treball de naturalesa funcionarial, grup C/D, sector administració general, a la Conselleria de Sanitat. [2006/X1495]  
Vist que hi ha dos llocs de treball vacants del grup C/D, sector administració general, a la Conselleria de Sanitat, la provisió dels quals s'ha d'efectuar pel sistema de lliure designació, d'acord amb el que disposen la Llei de la Funció Pública Valenciana i el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de la Funció Pública Valenciana, i en ús de les competències que legalment tinc conferides, aquesta Direcció General resol:  
Convocar, per a la seua provisió, els llocs de treball que es relacionen en la base tercera d'aquesta resolució, d'acord amb les bases següents:  
Primera. Participants  
Podran participar en aquesta Convocatòria els funcionaris de carrera de l'administració general dels grups C i D, de l'administració del Consell de la Generalitat Valenciana o de les corporacions locals de la Comunitat Valenciana, seleccionats pel sistema previst en l'article 10.1, de la Llei de la Funció Pública Valenciana, del mateix grup i sector del lloc que es convoca, que reunisquen els requisits i les condicions d'aquest, d'acord amb la seua classificació.  
Segona. Presentació de sol·licituds  
Les sol·licituds, adaptades al model que es publica en l'annex I, hauran de presentar-se en el termini de 15 dies hàbils, comptadors des de l'endemà de la publicació d'aquesta Convocatòria en el DOGV. El que podrà fer-se al Registre General, de la Conselleria de Justícia, Interior i Administracions Públiques, carrer Historiador Chabàs, 2, 46501 València, i als serveis centrals i territorials de les distintes conselleries o a les oficines públiques, a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A la sol·licitud s'adjuntarà fotocòpia del DNI de la persona sol·licitant, currículum vitae i documentació justificativa dels mèrits al·legats. Si l'esmentada documentació ja consta al Registre de Personal de la Generalitat Valenciana, només caldrà citar-la en la sol·licitud, sense aportar els documents corresponents.  
Els participants que sol·liciten diversos llocs inclosos en la Convocatòria, hauran de presentar una instància per a cadascun d'aquests, i hi hauran d'indicar l'ordre de preferència. No caldrà presentar la documentació en totes les sol·licituds, sinó només en aquella el lloc de la qual sol·licite en primer lloc.  
Tercera. Llocs que es poden sol·licitar:  
Lloc de treball núm. 18441: cap de la Secretaria adjunta al conseller.  
Conselleria/organisme: Sanitat.  
Centre de destinació: Gabinet del conseller.  
Localitat del lloc: València.  
Naturalesa: funcionarial.  
Sector: general.  
Requisits: grup C/D.   
Complement de destinació: nivell 16.  
Complement específic: E035.  
Forma de provisió: lliure designació.   
Funcions: les pròpies d'un alt càrrec amb rang de conseller, sotssecretari o secretari general. La direcció i la coordinació de tot el personal adscrit a la Secretaria. L'adaptació de la seua jornada de treball a la de l'alt càrrec a què el lloc estiga adscrit.   
2. Lloc de treball núm. 18100: cap Secretaria director general.  
Conselleria/Organisme: Sanitat.  
Centre de destinació: D.G. Ordenación, Evaluación e Investigación Sanitaria.  
Localitat lloc: València.  
Naturalesa: funcionarial.  
Sector: general.  
Requisits: grup C/D.  
Complement de destinació: nivell 16.  
Complement específic: E032.  
Forma de provisió: lliure designació  
Funcions: les pròpies una secretària/secretari d'alt càrrec, amb rang de director general. La direcció i la coordinació de tot el personal adscrit a la Secretaria. L'adaptació de la seua jornada de treball a la de l'alt càrrec a què el lloc estiga adscrit.   
Quarta. Comissió d'Avaluació  
La Comissió d'Avaluació de la present Convocatòria estarà integrada per:  
Titulars:  
Presidenta: Julia García Torán, cap de l'Àrea de Recursos Humans, de la Conselleria de Sanitat.  
Vocals:  
. Desamparados Frechina Benavent, tècnica mitjana de comunicació, de la Conselleria de Sanitat.  
. Eugenia García-Seoane Dupoy de Lome, cap del Negociat de Publicacions, de la Conselleria de Sanitat.  
. Vicente Javier Llorens Pascual, cap de la Unitat de Documentació, de la Conselleria de Sanitat.  
. M. José González Uroz, cap de Negociat de Relacions Institucionals, de la Conselleria de Sanitat.  
. Un representant del sindicat CCOO.  
. Un representant del sindicat UGT.  
. Un representant del sindicat IGEVA.  
. Un representant del sindicat CSIF.  
. Un representant del sindicat STAPV-IV.  
Vocal secretària: Carmen Cots Soler, representant de la Direcció General d'Administració Autonòmica.  
Suplents:  
President: Bernardo Cuenca Richart, cap del Servei de Gestió de Personal, de la Conselleria de Sanitat.  
Vocals:  
. Vicenta Garrigues Torrecilla, cap de la Unitat de Gestió de Personal, de la Conselleria de Sanitat.  
. Amparo Catalá Miñana, cap de Negociat Administratiu, de la Conselleria de Sanitat.  
. Inmaculada Esteller Comeche, cap de Negociat Administratiu, de la Conselleria de Sanitat.  
. José Enrique Berga Beltrán, cap de Negociat de Gestió de Personal, de la Conselleria de Sanitat.  
. Un representant del sindicat CCOO.  
. Un representant del sindicat UGT.  
. Un representant del sindicat IGEVA.  
. Un representant del sindicat CSIF.  
. Un representant del sindicat STAPV-IV.  
Vocal secretària: Teresa Gadea Cola, representant de la Direcció General d'Administració Autonòmica.  
El funcionament de la Comissió d'Avaluació s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.  
Cinquena. Adjudicació de destinacions  
Per a l'adjudicació del lloc, la Comissió d'Avaluació podrà tindre en compte els mèrits que figuren en la corresponent resolució de classificació.  
La Comissió d'Avaluació, immediatament abans de redactar la proposta de resolució, la posarà de manifest als interessats al tauler d'anuncis dels serveis centrals de València i els territorials de Castelló, Alacant i València, de la Conselleria de Justícia, Interior i Administracions Públiques.  
Les persones interessades podran, en un termini de 10 dies hàbils, al·legar i justificar el que estimen pertinent davant de la Comissió d'Avaluació de la Convocatòria. Una vegada redactada per la Comissió la proposta de resolució, amb les al·legacions i les justificacions presentades, tant les estimades com les desestimades, seran elevades a la conselleria corresponent. El conseller o òrgan competent en què radique el lloc emetrà informe previ al corresponent nomenament, en relació amb el candidat que considere més idoni, tenint en compte els criteris de mèrit i capacitat discrecionalment adoptats. D'acord amb tot això, es dictarà la resolució que procedisca i es trametrà a la Direcció General d'Administració Autonòmica per a la seua publicació.  
Sisena. Resolució del Concurs  
Aquesta Convocatòria es resoldrà en un termini no superior a 3 mesos, comptadors des de l'endemà de la data d'acabament del termini de presentació d'instàncies.  
En la resolució d'aquesta Convocatòria s'indicaran expressament la data de començament dels terminis de cessament i presa de possessió.  
Setena. Recursos  
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant l'òrgan que l'ha dictada, en el termini d'un mes, comptador des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present resolució.  
València, 2 de febrer de 2006.. El director general d'Administració Autonòmica: Miguel Antonio Crespo Marzal.  
ANNEX I  
Model d'instància  
Núm. convocatòria: ... Núm. lloc: ...  
Conselleria: ...  
Ordre de preferència  
Cognoms: ...  
Nom: ... DNI/NRP: ...  
Adreça oficial: ...  
Telèfon oficial: ... Fax més pròxim: ...  
Adreça particular: ...  
Relació professional amb la Generalitat Valenciana: ...  
Núm. lloc actual: ... Conselleria: ...  
Relació professional amb altres administracions públiques: ...  
Destinació actual: ...  
Cos/escala a què pertany: ...  
Llista de documents que presenta: (assenyaleu amb una x)  
 1. Fotocòpia del document nacional d'identitat.  
2. Currículum.  
 3. Certificacions relatives a:  
 3.1. Antiguitat.  
 3.2. Titulacions.  
 3.3. Grau personal.  
 3.4. Treball realitzat  
 3.5. Cursos de formació i perfeccionament.  
 3.6. Coneixements de valencià.  
 3.7. Coneixements d'idiomes comunitaris.  
 4. Altres certificats.  
València, ... d ... de 2006  
Signatura  
DIRECTOR GENERAL D'ADMINISTRACIÓ AUTONÒMICA